Venta (miestas)
Venta – miestas Akmenės rajono savivaldybėje, tarp Viekšnių (12 km) ir Papilės (9 km). Seniūnijos centras, yra 2 seniūnaitijos („Draugystės“ ir Ventos miesto). Stovi Ventos Švč. Mergelės Marijos Nekaltojo Prasidėjimo bažnyčia (pastatyta 2009 m.), veikia biblioteka, paštas. Ventos vardą šalyje ir užsienyje garsina liaudiškos muzikos kapela „Ventukai“ (2004 m. NML nugalėtojai).